Caz atipic de COVID-19 în Mexic: tripleți nou-născuți testați pozitiv, deși părinții nu sunt infectați cu virusul.
Medicii din Mexic au dat peste un caz atipic de coronavirus la nou-născuți. Părinții a trei copii au fost testați negativ pentru COVID-19, în timp ce tripleții pozitiv. Medicii studiază situația, însă bănuiesc că virusul s-ar fi transmis prin intermediul placentei.
Pe 17 iunie 2020, la un spital din Mexic, au fost aduși pe lume tripleții care i-au făcut pe medici să-și pună numeroase întrebări în legătură cu cazul lor.Bebelușii au fost testați pentru COVID-19, iar rezultatele au fost pozitive. Au fost testați și părinții, doar că aceștia nu sunt infectați cu virusul, relatează CNN.Cum a fost posibilMedicii spun că virusul SARS-CoV-2 ar fi fost transmis prin intermediul placentei, dar nu sunt siguri."Ar putea ca virusul să fie transmis prin intermediul placentei, însă nu putem fi siguri de asta. Sunt doar niște teorii pe care trebuie să le investigăm.Problema este că vorbim despre un virus nou pentru care nu există informație de specialitate disponibilă la nivel internațional. Însă ne vom face treaba și vom analiza situația", a declarat Monica Rangel, Ministrul Sănătății.Situația bebelușilor acum"Tripleții sunt monitorizați, sunt stabili. Evoluează bine. Unul dintre ei se află în continuare sub tratament cu antibiotic, dar în rest sunt bine. Sperăm ca starea lor să devină și mai bună, pentru ca părinții să-și poată vedea bebelușii și familia să fie împreună", a declarat Monica Rangel, Ministrul Sănătății, în cadrul unei conferințe de presă.Până acum, părinții și-au putut vedea micuții doar prin video call.